Ehdotus: neuvoston päätös Euroopan kehitysrahaston rahoittamiseen osallistuvien jäsenvaltioiden rahoitusosuuksien vahvistamisesta (vuoden 2004 toinen erä) /* KOM/2004/0378 lopull. */





Ehdotus: NEUVOSTON PÄÄTÖS Euroopan kehitysrahaston rahoittamiseen osallistuvien jäsenvaltioiden rahoitusosuuksien vahvistamisesta (vuoden 2004 toinen erä) (komission esittämä) PERUSTELUT Yhdeksänteen Euroopan kehitysrahastoon (EKR) sovellettavan varainhoitoasetuksen voimaantulosta asti neuvosto on päättänyt komission ehdotuksesta kustakin kolmesta rahoitusosuuksien erästä, jotka jäsenvaltiot suorittavat EKR:n rahoittamiseksi. Jäsenvaltiot suorittavat niitä yhdeksännen EKR:n välineitä, joiden hallinnoinnista vastaa Euroopan investointipankki (EIP), koskevat rahoitusosuudet suoraan EIP:lle. Muita välineitä koskevat rahoitusosuudet suoritetaan komissiolle. Tämä ehdotus koskee varainhoitovuoden 2004 toista rahoituspyyntöä. Edellä mainitun varainhoitoasetuksen 38 artiklan mukaisesti komissio tekee ehdotuksen samaan aikaan kuin tiedonantonsa, jonka se toimittaa vuoden 2005 talousarviomenettelyn yhteydessä neuvostolle. Se sisältää tiedot, joiden perusteella neuvoston pitäisi voida vahvistaa kyseisen erän rahoitusosuudet. Yhdeksännen EKR:n varainhoitoasetuksen 121 artiklan mukaisesti EIP toimittaa komissiolle ajantasaistetun ennakkoarvion hallinnoimiansa välineitä koskevista maksuista. Yhdeksännen EKR:n varainhoitoasetuksen 38 artiklan 2 kohdan mukaisesti toisen erän aikataulu on seuraava: 1) ehdotus toimitetaan neuvostolle samanaikaisesti edellä mainitun tiedonannon kanssa eli 15. kesäkuuta 2004 mennessä; 2) neuvosto tekee päätöksen tästä erästä viimeistään 21 kalenteripäivän kuluttua komission ehdotuksen esittämisestä; 3) jäsenvaltiot suorittavat erän maksettavat rahoitusosuudet viimeistään 21 kalenteripäivän kuluttua siitä päivästä, jolloin ne ovat saaneet tiedon neuvoston päätöksestä. Lopuksi muistutetaan, että yhdeksännen EKR:n varainhoitoasetuksen 40 artiklan 4 kohdassa säädetään, että jos maksettavia rahoitusosuuden eriä ei ole maksettu vahvistetussa määräajassa, kyseiseltä jäsenvaltiolta peritään maksamattomalta määrältä korko samassa artiklassa vahvistettujen yksityiskohtaisten sääntöjen mukaisesti. Ehdotus: NEUVOSTON PÄÄTÖS Euroopan kehitysrahaston rahoittamiseen osallistuvien jäsenvaltioiden rahoitusosuuksien vahvistamisesta (vuoden 2004 toinen erä) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen Cotonoussa, Beninissä, 23 päivänä kesäkuuta 2000 allekirjoitetun kumppanuussopimuksen [1], [1] EYVL L 317, 15.12.2000, s. 3. ottaa huomioon yhteisön tukien rahoituksesta ja hoidosta Brysselissä 18 päivänä syyskuuta 2000 allekirjoitetun sisäisen sopimuksen [2] ja erityisesti sen 10 artiklan, [2] EYVL L 317, 15.12.2000, s. 355. ottaa huomioon merentakaisten maiden ja alueiden assosiaatiosta Euroopan yhteisöön 27 päivänä marraskuuta 2001 tehdyn neuvoston päätöksen [3], [3] EYVL L 314, 30.11.2001, s. 1. ottaa huomioon 27 päivänä maaliskuuta 2003 annetun varainhoitoasetuksen [4], jota sovelletaan yhdeksänteen Euroopan kehitysrahastoon, jäljempänä 'yhdeksännen EKR:n varainhoitoasetus', ja erityisesti sen 38 artiklan 1 kohdan, [4] EUVL L 83, 1.4.2003, s. 1. ottaa huomioon komission ehdotuksen [5], [5] EUVL C [ ], [ ], s.[ ]. sekä katsoo seuraavaa: (1) Komissio ilmoitti neuvostolle 21 päivänä marraskuuta 2003 varainhoitovuonna 2004 suoritettaviksi ennakoimansa maksut sekä suorittamispyyntöjen aikataulun. Neuvosto teki 22 päivänä joulukuuta päätöksen jäsenvaltioiden EKR:ään maksettavien rahoitusosuuksien suorittamispyyntöjä koskevan aikataulun vahvistamisesta varainhoitovuodelle 2004. (2) Neuvosto teki 19 päivänä joulukuuta 2003 päätöksen vuoden 2004 ensimmäisen erän rahoitusosuuksista, jotka jäsenvaltioiden on suoritettava komissiolle ja Euroopan investointipankille. (3) Yhdeksännen EKR:n varainhoitoasetuksen 38 artiklan 2 kohdan toisen alakohdan mukaan komissio esittää ehdotuksen kuluvan varainhoitovuoden toiseksi eräksi samaan aikaan kuin tiedonannon, joka sen on talousarviomenettelyn yhteydessä toimitettava budjettivallan käyttäjälle 15 päivään kesäkuuta mennessä. (4) Yhdeksännen EKR:n varainhoitoasetuksen 38 artiklan 2 kohdan toisen alakohdan mukaan neuvosto tekee päätöksen tästä erästä viimeistään 21 kalenteripäivän kuluttua komission ehdotuksen esittämisestä ja jäsenvaltiot suorittavat tähän erään kuuluvat maksettavat rahoitusosuudet viimeistään 21 kalenteripäivän kuluttua siitä päivästä, jolloin ne ovat saanet tiedon neuvoston päätöksestä. (5) Yhdeksännen EKR:n varainhoitoasetuksen 121 artiklan toisen kohdan mukaisesti Euroopan investointipankki on toimittanut komissiolle ajantasaistetun ennakkoarvion maksusitoumuksista ja maksuista, jotka ovat tarpeen edellä tarkoitetun tiedonannon laatimiseksi. (6) Yhdeksännen EKR:n varainhoitoasetuksen 133 artiklan 2 ja 3 kohdan mukaan yhdeksännen EKR:n varojen käyttöön asettamiseksi vahvistettua rahoitusosuuksien suorittamispyyntöjä koskevaa menettelyä sovelletaan myös aiempiin EKR:iin, ON TEHNYT TÄMÄN PÄÄTÖKSEN: Ainoa artikla Vuoden 2004 toisen erän rahoitusosuudet, jotka jäsenvaltioiden on suoritettava komissiolle ja Euroopan investointipankille, esitetään liitteenä olevassa taulukossa. Tämä päätös on osoitettu yhdeksännen EKR:n rahoittamiseen osallistuville jäsenvaltioille. Tehty Brysselissä [ ]. Neuvoston puolesta Puheenjohtaja LIITE Vuoden 2004 toisen erän rahoitusosuudet (euroina) >TAULUKON PAIKKA> >TAULUKON PAIKKA>